KONTRAKT

uzavretý medzi
Ministerstvom školstva SR
a
Štátnym inštitútom odborného vzdelávania
na riešenie úloh v roku 2007

Číslo u zadávateľa: -2224/2006
Číslo u riešiteľa:  1/2007

Kontrakt nie je zmluvou v zmysle právneho úkonu, ale plánovacím a organizačným aktom vymedzujúcim organizačné, obsahové, finančné a iné vzťahy medzi ústredným orgánom štátnej správy a ústredne riadenou organizáciou.

Čl. I
ÚČASTNÍCI  KONTRAKTU

Zadávateľ		Ministerstvo školstva Slovenskej republiky
ako ústredný orgán štátnej správy podľa zákona NR SR č. 575/2001 Z. z. o organizácii činnosti vlády a organizácii ústrednej štátnej správy
Sídlo			Stromová 1, 813 30 Bratislava 1
Štatutárny zástupca	Prof. Ing. Ján Mikolaj, CSc., minister
Bankové spojenie	Štátna pokladnica
Číslo účtu		7000065236/8180
IČO			164 381
(ďalej len „MŠ SR“)

a

Riešiteľ		Štátny inštitút odborného vzdelávania
Sídlo			Bellova 54/a, 830 07 Bratislava 37
Štatutárny zástupca	Ing. Ivan Stankovský, CSc., riaditeľ
Bankové spojenie	Štátna pokladnica 
Číslo účtu		7000065156/8180
IČO			173 148 52
Daňové identifikačné
číslo:			2020887715
(ďalej len „ŠIOV“)

Čl. II
TRVANIE KONTRAKTU

Kontrakt sa uzatvára na obdobie od 1. januára 2007 do 31. decembra 2007.

Čl. III
PREDMET KONTRAKTU

1.	Predmetom kontraktu sú nasledujúce vybrané úlohy, ktoré vychádzajú z Plánu hlavných úloh ŠIOV, ktoré sú dané v jeho štatúte v súlade s krátkodobými i dlhodobými úlohami MŠ SR obsiahnuté v Programovom vyhlásení vlády SR a v Národnom programe výchovy, vzdelávania a mládeže. Riešiteľ vykoná pre zadávateľa:

1.1	Rozvoj a skvalitnenie foriem ďalšieho vzdelávania pedagogických zamestnancov škôl a školských zariadení – ďalšie vzdelávanie pedagogických zamestnancov
celková čiastka	870 tis. Sk

1.2	Príprava a realizácia celoslovenských súťaží talentovanej mládeže Stredoškolská odborná činnosť a ZENIT, príprava a realizácia celoslovenského odborno-prezentačného podujatia spojeného so súťažami a odbornými seminármi v oblasti stredoškolského odborného vzdelávania a príprava a realizácia medzinárodného podujatia vzdelávacích programov v cvičných firmách cestou zorganizovania medzinárodného veľtrhu cvičných firiem
celková čiastka	2.486 tis. Sk

1.3	Tvorba nových a inovovaných vzdelávacích programov pre stredné odborné učilištia, stredné odborné školy a združené stredné školy. Organizácia, zabezpečenie a činnosť odborných komisií ŠIOV pre skupiny odborov
celková čiastka	1.243 tis. Sk

2.	Bližšia špecifikácia úloh môže byť na základe vyžiadania zadávateľom uvedená v prílohe kontraktu.

3.	Na prioritné úlohy bude viesť riešiteľ analytickú evidenciu vo svojom účtovníctve.

Čl. IV
PLATOBNÉ PODMIENKY

1.	Objem prostriedkov je stanovený na základe rozpočtu MŠ SR schváleného vládou a parlamentom SR.

2.	Celkový objem prostriedkov potrebných na vykonanie kontraktom dohodnutých úloh je 4.599 tis. Sk.

3.	Zadávateľ si vyhradzuje právo znížiť sumu uvedenú v čl. IV v bode 2 až o 10%. Desaťpercentná suma predstavuje rezervu zadávateľa, ktorú môže použiť na pokrytie zníženia sumy rozpočtovanej vládou pre riešiteľa v dôsledku regulačných opatrení.

4.	V prípade, ak zníženie sumy uvedenej v čl. IV v bode 2  bude predstavovať menej ako 5% dohodnutej ceny prác na dobu trvania kontraktu, riešiteľ bude riešiť úlohy bez zmeny plánu. Ak bude zníženie uvedenej sumy vyššie ako 5%, účastnícke strany vypracujú dodatok ku kontraktu pozmeňujúci rozsah predmetu činnosti stanovený v čl. III kontraktu.

5.	Zadávateľ sa zaväzuje poskytnúť riešiteľovi pravidelné štvrťročné zálohy vo výške 1/4 celkového ročného objemu príspevku stanoveného v čl. IV, bod 2.

6.	 Organizácia zapojená do systému Štátnej pokladnice bude postupovať v zmysle zákona 291/2002 Z. z. o štátnej pokladnici a o zmene a doplnení niektorých zákonov znení neskorších predpisov.

Čl. V
Spôsob a termín vyhodnotenia kontraktu

1.	Priebežné hodnotenia plnenia úloh kontraktu sa uskutočnia formou vyhodnotenia v štvrťročných rozboroch, najneskôr do 25 dňa nasledujúceho mesiaca po uplynutí príslušného polroku za prítomnosti zástupcov MŠ SR.

2.	Plnenie úloh vyplývajúcich z kontraktu sa vyhodnotí po uplynutí doby trvania kontraktu v apríli nasledujúceho roku.

Čl. VI
PRÁVA A POVINNOSTI ZÚČASTNENÝCH STRÁN

1.	MŠ SR sa zaväzuje:
a)	zabezpečiť financovanie predmetu činnosti uvedeného v čl. III
b)	v prípade potreby poskytnúť odbornú pomoc, informácie a štatistické údaje, ktorými disponuje MŠ SR na riešenie úloh
c)	včas informovať riešiteľa o zmenách v zadaní úloh.

2.	MŠ SR má právo:
a)	vykonávať priebežné kontroly plnenia úloh dohodnutých v kontrakte
b)	zúčastňovať sa priebežného hodnotenia úloh prostredníctvom svojho zástupcu.

3.	ŠIOV sa zaväzuje:
a)	riadne a v požadovanej kvalite a termíne odovzdať výsledky riešenia úloh
b)	dodržať dohodnutý celoročný rozpočet dohodnutý kontraktom a neprekročiť náklady stanovené na riešenie jednotlivých úloh
c)	včas informovať zadávateľa o problémoch, ktoré sa vyskytli v priebehu riešenia úloh.

4.	ŠIOV má právo:
a)	získať od zadávateľa všetky údaje potrebné na riešenie alebo overenie výsledkov riešenia jednotlivých úloh, ktorými disponuje MŠ SR
b)	požadovať od zadávateľa, aby na prezentáciu a realizáciu získaných výsledkov vytvoril v rámci možností vyplývajúcich z výšky rozpočtových finančných prostriedkov primerané podmienky.
Čl. VII
ZVEREJNENIE KONTRAKTU A VEREJNÝ ODPOČET

1.	Tento kontrakt zverejnia obidve zúčastnené strany na svojich internetových stránkach do 7 dní od jeho podpisu. Záverečnú správu o plnení kontraktu zverejnia obidve strany na svojich internetových stránkach do 15. mája 2008.

2.	Verejný odpočet plnenia úloh kontraktu a zverejnenie finančnej správy sa uskutočnia po vypracovaní a predložení zákonom stanovenej záverečnej správy o hospodárení.

V Bratislave 19. decembra 2006

za MŠ SR:							za ŠIOV:

 ___________________________                                     __________________________
Prof. Ing. Ján Mikolaj, CSc., minister  v.r.                   Ing. Ivan Stankovský, CSc., riaditeľ v.r.